Diari Oficial de la Generalitat Valenciana


Sumari del DOGV 9736, del 30-11-2023 (2023/11561)

RESOLUCIÓ de 26 d'octubre de 2023, que modifica les resolucions de 10 de juliol de 2023 i de 26 de setembre de 2023, del director general de Qualitat i Educació Ambiental, per la qual es concedeixen ajudes per a la contractació d'educadors i educadores ambientals en les entitats locals, en el marc del Pla integral de residus de la Comunitat Valenciana, per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11938


Data del document
:   26-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 26 d'octubre de 2023, que modifica les resolucions de 10 de juliol de 2023 i de 26 de setembre de 2023, del director general de Qualitat i Educació Ambiental, per la qual es concedeixen ajudes per a la contractació d'educadors i educadores ambientals en les entitats locals, en el marc del Pla integral de residus de la Comunitat Valenciana, per a l'exercici 2023. [2023/11377]  
  
Vistes les sol·licituds d'ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2023 presentades per municipis, mancomunitats, àrees metropolitanes, consorcis de residus i diputacions provincials de la Comunitat Valenciana, s'emet la present resolució, de conformitat amb els següents  
1. En dates compreses entre el 2 i el 14 de març de 2023 es van presentar sol·licituds de concessió d'ajudes per a la contractació d'educadors i educadores ambientals, d'acord amb la Resolució de 20 de febrer de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a la contractació d'educadors i educadores ambientals en les entitats locals, en el marc del Pla integral de residus de la Comunitat Valenciana, per a l'exercici de 2023 (publicació en el DOGV 9543 el 28.02.2023).  
2. Entre el 3 i el 23 de març de 2023, es van remetre requeriments d'esmena de documentació a les entitats sol·licitants perquè completaren la documentació en el termini de deu dies.  
3. El 25 d'abril de 2023 es va reunir la comissió de valoració, una vegada transcorregut el termini d'esmena, si és el cas. En aquesta reunió es van aprovar per unanimitat els informes tècnics emesos per l'òrgan instructor relatius a la constatació de les entitats locals que reunien els requisits per a ser possibles beneficiàries d'ajudes i les que no complien amb tals requisits.  
4. El dia 23 de maig de 2023, durant el període d'al·legacions per part dels possibles beneficiaris, pel que fa a la proposta de resolució provisional de concessió, la Mancomunitat de les Valls va remetre sol·licitud d'al·legació de minoració de l'ajuda proposada, per impossibilitat material de justificar tota la quantitat sol·licitada. Davant això, es va redactar una acta addicional per part de la comissió de valoració en què es va reflectir la renúncia de la Mancomunitat de les Valls a part de la seua ajuda, per la qual cosa de la quantitat inicial sol·licitada de 40.000 euros va passar a ser una quantitat de 31.000 euros.  
5. Després de la publicació de la resolució de concessió, DOGV número 9645 del 21 de juliol de 2023, la Mancomunitat de les Valls va renunciar el dia 20 de setembre de 2023.  
6. A conseqüència de la renúncia de la Mancomunitat de les Valls, a l'Ajuntament de Xàtiva, al qual no se li concedia el 100 % del justificat per esgotament de fons, es procedeix a concedir de 27.715,80 euros a 32.234,32 euros, que és el sol·licitat inicialment.  
7. A més, i de conformitat amb la base 10, apartat 5 de l'Ordre de bases 19/2021, de 4 d'octubre, segons la qual …»s'inclourà una llista de reserva amb les sol·licituds no ateses per falta de crèdit, perquè en el supòsit que es produïren renúncies o revocacions de les subvencions concedides es pogueren fer atorgaments segons aquesta llista de reserva», a l'Ajuntament de Paiporta, que estava en la llista de reserva de la Resolució de 21 de juliol de 2023, se li concedeixen 26.481,48 euros, que és el 70,70 % de l'ajuda inicialment sol·licitada, això és, 37.454,06 euros.  
8. El dia 24 d'octubre de 2023 l'Ajuntament de Beniparrell va renunciar a l'ajuda per la quantitat de 18.000 euros.  
9. A conseqüència de la renúncia de l'Ajuntament de Beniparrell, se li concedeix a l'Ajuntament de Paiporta la totalitat de l'ajuda inicialment sol·licitada, això és, 37.454,06 euros i, de conformitat amb la base 10, apartat 5 de l'Ordre de bases 19/2021, de 4 d'octubre, es concedeix a l'Ajuntament de la Pobla de Vallbona, que és el primer de la llista, la quantitat de 7.027,42 euros, que és el 17,57 % de l'ajuda inicialment sol·licitada, això és, 40.000 euros.  
Als anteriors fets són aplicables els següents  
1. Ordre 19/2021, de 4 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana (publicada en el DOGV núm. 9194, de 14.10.2021).  
2. Resolució de 20 de febrer de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2023 (publicada en el DOGV 9543 el 28.02.2023).  
3. Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (publicat en el DOGV núm. 9647 de 25.07.2023), que estableix que la Direcció General de Qualitat i Educació Ambiental exerceix, entre altres, les competències en matèria de residus, depenent jeràrquicament de la Secretaria Autonòmica de Medi Ambient i Territori.  
Vist tot el que antecedeix, després de la publicació de la resolució de concessió inicial de 10 de juliol de 2023 i la renúncia de la Mancomunitat de les Valls a l'ajuda concedida s'emet la present, resolc:  
  
Primer  
Concedir les ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2023, per un import total de 442.476,97 euros (quatre-cents quaranta-dos mil quatre-cents setanta-sis euros amb noranta-set cèntims) a les entitats sol·licitants que figuren en l'annex I juntament amb la quantia corresponent, així com establir un llistat de reserva d'entitats no beneficiàries per esgotament de fons en el mateix annex I.  
  
Segon  
No concedir les ajudes de les sol·licituds presentades per les entitats mencionades en l'annex II per les causes indicades en aquest (per extemporaneïtat/desistiment per no esmenar o esmenar insuficientment i desestimació).  
  
Tercer  
La finalització de les actuacions queda condicionada a l'aprovació dels justificants, la conformitat, la certificació que s'han complit els fins de la subvenció i posterior proposta de pagament. L'entitat beneficiària haurà de justificar el compliment del que s'ha convingut mitjançant la presentació del compte justificatiu de despeses i de pagament de la totalitat de despeses originades per les actuacions subvencionades.  
  
Quart  
El termini màxim per a presentar la sol·licitud de pagament de la subvenció serà, com a màxim, el 15 de desembre de 2023 comptat des d'endemà de la publicació de la resolució per la qual es concedeixen ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2023.  
La presentació de la documentació justificativa s'aportarà electrònicament mitjançant el següent enllaç:  
https://www.gva.es/va/inicio/procedimientos'id\_proc=22848  
  
Cinqué  
De conformitat amb l'art. 24.4 de la Llei 38/2003, de 17 de novembre, general de subvencions, de la informació que hi consta es desprén que els beneficiaris compleixen tots els requisits necessaris per a accedir a aquestes.  
Contra aquesta resolució es podrà interposar un recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la seua notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 d'octubre de 2023.- El director general de Qualitat i Educació Ambiental: Jorge Blanco Coll.